গুৱাহাটীঃ বানৰ কবলত পৰি হাহাকাৰ কৰি থকা ১০০০ কৃষক পৰিয়ালক কঠিয়া বিতৰণ কৰিলে কৃষক মুক্তি সংগ্ৰাম সমিতিয়ে৷ ব্ৰহ্মপুত্ৰৰ তথা উপ-নৈ সমূহৰ বাঢ়নী পানীয়ে কৃষকৰ কঠিয়া নষ্ট কৰি পেলোৱাৰ সময়তে সংগঠনটোৱে ওখ ঠাই বিছাৰি কঠিয়া পৰাৰ ব্যৱস্থা কৰে৷ আজি কৃষক মুক্তি সংগ্ৰাম সমিতিৰ গোলাঘাট জিলা সমিতিয়ে বোকাখাত পানবাৰীৰ কৃষি পাম নিগমত পৰা ৩০ বিঘা মাটিৰ কঠীয়া দুখিয়া কৃষকৰ মাজত বিতৰণ কৰে৷ বোকাখাত সমষ্টিৰ কাজিৰঙা, জাপৰি পথাৰ, ডিফলুপথাৰ, আমটেঙা, বহিযোৱা, মৰিধনশ্ৰী, ভেলৌগুৰিকে ধৰি প্ৰায় ৫০ খন গাঁৱৰ লোক কঠিয়া নিজে তুলি নিয়ে।
কৃষকক কঠিয়া দিলে কৃষক মুক্তিয়ে